Gazdátlan csomag miatt állítottak le egy vonatot Nagykátán
A csomag átvizsgálása miatt késnek a vonatok a Budapest-Újszász-Szolnok-Lőkösháza vonalon.
Egy gazdátlan csomag átvizsgálása miatt késnek a vonatok a Budapest-Újszász-Szolnok-Lőkösháza vonalon. A hatósági intézkedés már befejeződött a Nagykátai állomáson - közölte a Pesti Megyei Rendőr-főkapitányság.

A gazdátlan csomagot a vonaton találták, emiatt állították meg a szerelvényt Nagykátán. A rendőrök a csomagot átvizsgálták, de csak ruhákat találtak benne.

A hatósági intézkedés befejezése után elindulhatott a vonatforgalom. A késések folyamatosan csökkennek, várhatóan csütörtökön hajnalra már menetrend szerint közlekednek a járatok a Budapest-Újszász-Szolnok-Lőkösháza vonalon.
gazdátlan csomag vonatkésés